Horseshoe Hoop Earrings | Wedding Accessory | ELLIA EARRINGS – Davie & Chiyo
Reinventing the classic hoop, a pair of delicately hand-formed hook earrings. Polisieman van strafbare manslag verkla | Netwerk24
Polisieman van strafbare manslag verkla
Wyle Adele Huysamer
’n Saak van strafbare manslag word teen ’n polisiebeampte verbonde aan Vreden­burg ondersoek nadat ’n vrou van Velddrif Vrydag 6 Maart in ’n botsing dood is.
Weslander het Donderdag 12 Maart berig die botsing wat Adele Huysamer se lewe op die Vredenburg-Velddrifpad geëis het, word deur die onafhanklike polisieondersoek-direktoraat (Opod) ondersoek.
Die berig het genoem ’n plaaslike polisieman word betrek.
Die aard van die klag is egter eers ná die publikasie van verlede week se berig deur Opod se woordvoerder, Sontaga Seisa, bevestig.
“Opod ondersoek ’n klag van strafbare manslag nadat ’n polisievoertuig in ’n botsing in die Weskus betrokke was. Die polisiebeampte wat bestuur het, is in hegtenis geneem en is op waarskuwing vrygelaat,” het Seisa skriftelik aan Weslander vermeld.
Die polisieman is ook met beserings gehospitaliseer, maar is sedertdien ontslaan.
Die datum van sy eerste hofverskyning is nog nie bekend nie.